钦定古今图书集成/明伦汇编/闺媛典/第094卷 > 韩鼎引妻刘氏〈女附〉
## 钦定古今图书集成/明伦汇编/闺媛典/第094卷 > 韩鼎引妻刘氏〈女附〉

按《明外史列女传》：“刘氏，怀宁人。诸生韩鼎引妻，事舅
姑以孝闻。福王时，城溃，舅姑双亡，殡于堂。家人尽散，
氏独守不去。贼疑棺内有所藏，欲剖视，氏抱棺号哭，
贼恻然释之。一女年十三，先匿别所，见贼去，出就母。
贼又入，欲纵火，而数盼其女。氏绐之曰：‘苟不惊先柩，
女非所惜也’。贼喜，投炬携女去。刘送女，目门外池示”
之，女即投池。贼怒刃刘，刘骂不绝口而死。